**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 25.11.2022, ora 08.00 – 26.11.2022, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 26.11.2022, ora 07.00**

**RÂURI**

 **Debitele au fost în uşoară scădere,** exceptând cursurile mijlocii şi inferioare ale Someşului, Crişurilor, Siretului, Moldovei, Bistriței, cursurile inferioare ale râurilor: Vişeu, Iza, Tur, Lăpuş, Someşul Mic, Crasna, Barcău, Mureş, Bega, Bârzava, Moravița, Caraş, Nera, unde au fost în creștere ca urmare a propagării.

Pe râurile din bazinul Prutului, debitele au fost relativ staționare.

Debitele se situează în general la valori în jurul și peste normalele lunare multianuale, exceptând râurile din bazinele hidrografice: Cerna, Vedea, Buzău, Rm. Sărat, Putna, Tazlău, Bârlad, bazinele inferioare ale Jiului, Argeșului, Ialomiței, bazinul mijlociu și inferior al Prutului și pe cele din Dobrogea, unde se situeaza la valori cuprinse între 30-80%.

Se situează **peste COTELE DE ATENȚIE râurile la stațiile hidrometrice: Crasna – Domăneşti (400+52)-jud. SM şi Moravița – Moravița (250+16)-jud. TM.**

 **Debitele vor fi în general în uşoară scădere,** exceptând cursurile mijlocii şi inferioare ale Someşului şi Siretului, cursurile inferioare ale râurilor: Crasna, Barcău, Crişuri, Mureş, Timiş, Moravița, Moldova şi Bistrița, unde vor fi în creștere ca urmare a propagării.

Pe râurile din bazinul Prutului, debitele vor fi relativ staționare.

Sunt posibile creșteri de niveluri și debitele pe unele râuri mici din zonele de deal și munte, mai ales pe cele din nord-estul și centrul țării, ca urmare a precipitațiilor, slabe cantitativ, prognozate.

Creşteri mai importante de niveluri şi debite, cu situarea acestora **în jurul COTELOR DE ATENȚIE, se vor înregistra pe cursurile inferioare ale Crasnei şi Crişului Alb, ca urmare a viiturilor formate anterior.**

Se va situa **peste COTA DE ATENȚIE râul Crasna la stația hidrometrică Berveni (490+20)-jud. SM.**

**DUNĂRE**

**Debitul** la intrarea în ţară (secţiunea Baziaş) în intervalul 25.11.2022 – 26.11.2022 **a fost în creştere, având valoarea de 5700 m3/s**, sub media multianuală a lunii **noiembrie (4650 m3/s).**

În aval de Porțile de Fier debitele au fost în creștere.

**Debitul la intrarea în ţară (secţiunea Baziaş) va fi în creştere (5900 m3/s).**

În aval de Porțile de Fier debitele vor fi în creștere.

**2.** **Situația meteorologică în intervalul 25.11.2022, ora 09.00 – 26.11.2022, ora 06.00**

**ÎN ŢARĂ**

**În Oltenia și local în Muntenia vremea a fost mai caldă** decât în mod obișnuit pentru această dată, în timp ce, în restul zonelor valorile diurne, în marea lor majoritate au fost ușor mai mici decât cele normale. Au fost înnorări, ziua în majoritatea regiunilor, iar noaptea în cele din jumătatea nordică a țării. Cu totul izolat și trecător în vest, centru, nord, dar și pe litoral a plouat slab, iar la munte, la altitudini mari, în Carpații Meridionali a nins. Vântul a suflat slab și moderat, cu intensificări temporare în prima parte a intervalului, pe alocuri în zona montană înaltă, iar la viteze mai mici și în Dobogea, sudul Moldovei, estul Munteniei și sud-vestul Olteniei. Stratul de zăpadă s-a menținut local la munte, în general la altitudini de peste 1700 m, și măsura, în platformele stațiilor meteo, până la 45 cm în Masivul Călimani, dar și în nordul Moldovei, până la 4 cm. Temperaturile maxime s-au încadrat între 1 grad la Suceava, Rădăuți și Darabani și 13 grade la Apa-Neagră, Drăgășani și Stolnici, iar la ora 06 se înregistrau temperaturi cuprinse între -5 grade la

Curtea de Argeș și 6 grade la Râmnicu Vâlcea. La începutul intervalului și spre sfârșitul acestuia, în zonele joase de relief cu totul izolat a fost ceață.

*Observație: de ieri dimineață de la ora 6 a fost în vigoare o atenționare cod galben pentru fenomene meteorologice periculoase imediate emisă de către SRPV Timișoara.*

**LA BUCUREŞTI**

**Regimul termic a fost în continuare caracterizat de valori diurne ușor mai mari** decât cele normale datei. Pe parcursul zilei au fost înnorări, apoi treptat cerul s-a degajat. Vântul a suflat slab până la moderat. Temperatura maximă a fost de 8 grade la Afumați, 9 grade la Filaret și 10 grade la Băneasa, iar la ora 06 erau -2 grade la Băneasa, 0 grade la Afumați și 1 grad la Filaret.

 **3. Prognoza meteorologică în intervalul 26.11.2022, ora 09.00 – 27.11.2022, ora 09.00**

**ÎN ŢARĂ**

**Regimul termic va fi caracterizat de valori în marea lor majoritate apropiate de cele normale** datei. Cerul va fi variabil, cu înnorări în nord, centru și nord-est, iar noaptea și în restul zonelor. Cu totul izolat și trecător vor fi precipitații slabe; fulguieli în zona de munte și mai ales ploi îndeosebi în centru și nord-est. Vântul va sufla slab și moderat, cu ușoare intensificări ziua, temporar în zona montană înaltă și pe alocuri în estul țării. Temperaturile maxime vor fi cuprinse în general între 4 și 10 grade, iar cele minime între -6 și 4 grade. Izolat va fi ceață.

**LA BUCUREŞTI**

**Regimul termic va fi caracterizat de valori în jurul celor normale** pentru această perioadă, astfel temperatura maximă va fi de 8...10 grade, iar cea minimă va fi de -2...-1 grad. Cerul va fi variabil, mai mult senin în prima parte a zilei, iar vântul va sufla în general slab.

1. ***CALITATEA APELOR***
	1. **Pe fluviul Dunărea**

Nu au fost semnalate evenimente deosebite.

* 1. **Pe râurile interioare**

Nu au fost semnalate evenimente deosebite.

* 1. **Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**APM Timis informeaza despre o poluare accidentala a aerului atmosferic, produsa in data de 23.11.2022, ora 21:00, ca urmare a unui incendiu care a afectat o hala de circa 3000 mp apartinand de SC Smithfield Romania SRL, din zona mun. Timisoara, zona Freidorf. O sectie de procesare carne a ars cu degajare mare de fum.** APM Timis a monitorizat senzorii de calitate ai aerului din cadrul statiilor automate de control la nivel local, neavand autolaborator. Nu au fost depasiri ale valorilor limita la niciun poluant monitorizat conform Legii 104/2011. Incendiul a fost stins prin interventia operativa a ISU Timis cu 35 de pompieri si autospeciale.

**Agenţia Naţională pentru Protecţia Mediului** informează că, din rezultatele analizelor efectuate în data de 24.11.2022, în cadrul Reţelei Naţionale de M onitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **nu a fost depășită la nici o staţie din teritoriu, cu excepţia următoarelor staţii de monitoring:**

* **MS-2 mun. Targu Mures**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 24.11.2022 – 25.11.2022 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

În urma incendiului de la centrala nucleară Zaporojie, Ucraina, din data de 05.03.2022, monitorizarea permanentă derulată până la acest moment de către Rețeaua Națională de Supraveghere a Radioactivității Mediului (RNSRM), coordonată de Laboratorul Național de Referință Radioactivitate (LNRR) din cadrul Agenției Naționale pentru Protecția Mediului (ANPM) nu a semnalat creșteri ale radioactivității mediului. **Valorile înregistrate sunt normale pentru această perioadă şi nu prezintă un risc pentru mediu sau populaţie.**

LNRR-ANPM a identificat și analizat diverse scenarii de monitorizare a radioactivității mediului, coroborate cu posibila evoluție a situației actuale pe plan geopolitic. Aceste scenarii au directă aplicabilitate în modul de răspuns al RNSRM în situații de urgență, astfel încât să se asigure o informare promptă a factorilor de decizie naționali și internaționali, precum și a populației.

Datele staţiilor automate sunt disponibile online pe site-ul ANPM, respectiv pe platforma EURDEP (European Radiolocical Data Exchange Platform), site-ul comisiei Europene.

**4.** **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**Administrația Bazinală de Apă Prut-Bârlad: In județul Iași,** se menține Treapta III de restrictii:

* Acumularea Hălceni, localitatea Vlădeni, s-a impus încetarea livrării apei pentru piscicultură;
* Acumularea Plopi, localitatea Munteni, comuna Belcesti, folosință piscicultură;
* Acumularea Sârca, localitatea Sarca, comuna Baltati, folosinta piscicultură;
* Acumularea Ezăreni, municipiul Iași, Statiunea de cercetare dezvoltare Horpaz - folosință piscicultură. Treapta de restrictii se va aplica atunci cind beneficiarul solicita apa bruta.

Situatia secarii fântânilor in localitatile care nu dispun de sisteme centralizate de alimentare cu apa, în jud. Botosani, Iasi, Vaslui, Galati – 316 localități.

* **In judetul Botosani** se menține Treapta III de restrictii:
* Acumularea Cal Alb, localitatea Hudești, comuna Hudești, folosinta piscicultură. Treapta de restrictii se aplica cand beneficiarul solicita apa bruta.
* Acumularea Cal Alb, localitatea Hudesti, folosință irigații, sistemul de irigații Movileni-Havarna. Treapta de restrictii se aplica cand beneficiarul solicita apa bruta.
* **In județul Vaslui** se menține Treapta III de restricții :
* Acumularea Solești, folosinta alimentarea cu apă pentru Municipiul Vaslui, localitățile Lipovat, Corbu, Muntenii de Jos, Bacaoani, Secuia. Precizăm că există surse alternative de alimentare cu apă priza Rediu și Acumularea Puscasi care asigură necesarul de apă conform abonamentului de utilizare/exploatare a resurselor de apă.
* Acumularea Mânjești, localitatea Mânjești, comuna Muntenii de Sus, pentru folosința Irigații.

**Administratia Bazinala de Apa Olt:**

In județul Brașov, se menține aplicarea Treptei I pentru folosinta alimentare cu apă a populație din acumularea Dopca pentru comuna Racoș, satele Racoș și Mateiaș, și comuna Hoghiz, satele Bogata și Dopca.

La acumularea Săcele, pârâul Târlung se menține Treapta II de restricții pentru Operatorul Compania de Apă SA Brașov. Nu s-au impus restricţii de alimentare cu apă la populaţie în municipiul Brașov deoarece debitul necesar este suplimentat din sursa subterană (front de captare zona Hărman-Prejmer -ANIF).

**Administrația Bazinală de Apă Buzău-Ialomița :**

Pentru sectoarele fluviului Dunarea aferente ABA Buzau Ialomita:

* În data de 25.10.2022 s-a trecut la aplicarea Planului de restrictii si folosire a apelor in perioadele deficitare pentru BH Dunare - faza de atentionare/avertizare. pentru sectororul 6.1 Chiciu – Vadu Oii si sectorul 6 Chiciu – Vadu Oii (amonte Chiciu).
* În data de 26.10.2022 s-a trecut la aplicarea Planului de restrictii si folosire a apelor in perioadele deficitare pentru BH Dunare - faza de atentionare/avertizare pentru sectorul 4 Braila – Galati (pe acest sector in perioada de iarna nu exista captari de apa, insa ANIF Braila a solicitat extinderea perioadei contractuale pentru luna noiembrie).

B.H. Ialomita: sectorul 5 Rau Ialomita – izvor - ph Moroeni – se mentine treapta III de restrictii instituită din data de 04.11.2022.

**- Administrația Bazinală de Apă Siret :**

 La nivelul localitatilor din b.h. Siret, au fost luate masuri de restrictionare a consumului de apa, ca urmare a debitului insuficient la sursa (subterana) in 1 UAT cu sistem centralizat de alimentare cu apa: jud.Buzau -1 (Bazin Siret).

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

**A.B.A. Dobrogea-Litoral -** datorita scaderii semnificative a nivelului, respectiv a debitului fluviului Dunarea pe sectoarele: 5.2 Br Macin, 3 Galati / Grindu - Isaccea, 2 Isaccea - Ceatal Izmail, 1 Ceatal Izmail (subsectoarele 1.1 Brat Chilia, 1.2 Brat Sulina), precum si tendinta de scadere pentru urmatoarea perioada, SGA Tulcea a transmis incepand cu data de 25.10.2022 notificari la folosintele care se alimenteaza cu apa din fl. Dunare pe sectoarele mentionate, pentru a aplica prevederile Planului de restrictii si folosire a apei in perioadele deficitare pentru B.H. Dunare 2021-2025, faza de atentionare / avertizare:

- Sarme si Cabluri SA, CN ACN SA Agigea, RAJA SA Constanta, S.A.A.C. Daeni, S.C. Piscicola Macin (Am. Turcoaia), Comuna Smardan, SC Aquaserv SA - PL Grindu, SC CDL PRODCOM Isaccea - Am. Piatra Cãlcatã, SC Aquaserv SA - PL Isaccea, Primaria Pardina, Comuna Chilia Veche (fost SC Aquaprest Chilia Veche SRL), SC Gip Est (Am. Chilia 1,f.4), SC Eldorado SRL Galati - Am.Chilia I, SC Selpop Fish (Am. Popina 19,20), SC Piscicola Sofia & Gabriel EU - A.P. Popina, EC 15, SC Gelmin (Am. Popina 1-14), S.C.Alum SATulcea, S.C. Aquaserv SA Tulcea, SC Aquaserv SA - P.L. Partizani, SC Euro Delta Danube - A.P. Maliuc, SC Aquaserv SA - P.L. Maliuc, SC Aquaserv SA - P.L. Gorgova, SC Aquaserv SA Crisan - P.L. Mila 23, SC Obretin (Am Obretin1), SC Aquaserv SA - P.L. Crisan, SC Fish Tour Delta SRL - A.P. Obretin II, SC Mariocons Hunting (A.P. Ceamurlia 1), SC Kiara Laci (A.P. Ceamurlia 1), SC Pedromar SRL - A.P. Ceamurlia I, SC New Eco Stuf SRL - A.P. Ceamurlia I, S.C. Aquaserv SA Tulcea-P.L.Sulina.

Direcția Comunicare